***REŠITVE ČETRTEGA GRADIVA***

1. Katere naloge ima pri rastlinah steblo?

Steblo povezuje med seboj vse rastlinske organe. Rastlini daje oporo. Raste proti svetlobi. V steblu so žile po katerih poteka voda z raztopljenimi snovmi.

1. Razloži zakaj imajo rastline dva transportna sistema?

En transportni sistem poteka navzgor, potuje voda z mineralnimi snovmi.

Drug transportni sistem poteka navzdol, potuje voda z glukozo.

1. Kako imenujemo cevi po katerih teče voda z mineralnimi snovmi?

To so vodovodne cevi.

1. Kako imenujemo cevi po katerih teče voda z glukozo?

To so sitaste cevi.

1. Kakšna je razlika v prerezu stebla pri enokaličnici in dvokaličnici?

Enokaličnice imajo žile razporejene po celem steblu. Dvokaličnice imajo žile v kolobarju.

1. Katerih šest vrst stebel poznamo?

Poznamo: ležeče, pokončno, razvejano, nerazvejano, zelnato in olesenelo steblo.

1. V čem je razlika med steblom grma in drevesa?

Drevo se razveji visoko nad tlemi, grma pa nizko nad tlemi.

1. Katera so nadzemna preobražena stebla in kakšen je njihov pomen?

Vitica trte za vzpenjanje ob opori.

Stebelni trn gloga varuje pred objedanjem.

Pritlike in živice so namenjene nespolnemu razmnoževanju.

1. Katera so podzemna preobražena stebla in kakšen je njihov pomen?

Gomolj krompirja, korenika trobentice in vijolice, čebulica so namenjeni shranjevanju rezervnih snovi.

1. Razloži kako pri olesenitvi stebel nastane kambijski obroč?

Kambij v žili deli sitaste in vodovodne cevi. Pri olesenitvi se kambiji povežejo v kambijski obroč, ki navzven tvori skorjo navznoter pa les.

1. Kaj je branika in kaj je letnica?

Branika je letni prirast lesa. Meja med dvema branikama je letnica.

1. Kateri deli sestavljajo list?

List je sestavljen iz: listno dno, pecelj, glavna listna žila, stranske listne žile, listna ploskev, listni rob in listni vrh.

1. Kateri deli pa sestavljajo list v prerezu?

Zgradba lista v prerezu: zgornja povrhnjica, stebričasto tkivo, gobasto tkivo, vmes je listna žila, spodnja povrhnjica z listnimi režami.

1. Katere tri listne ploskve poznamo?

Listne ploskve: enostavna, deljena, sestavljena.

1. Katere tri listne robove poznamo?

Listni robovi: celorobi, nazobčan, valovit.

1. Katere naloge imajo pri rastlini listi?

V listih poteka fotosinteza, celično dihanje, sprejemanje plinov za ta dva procesa, oddajanje plinov, ki nastanejo pri teh dveh procesih in izhlapevanje vode, kar omogoča neprestan pretok vode skozi rastlino.

1. Kakšna je razlika med listi enokaličnice in dvokaličnice?

Enokaličnica ima sedeč list in vzporedne žile.

Dvokaličnica ima pecljat list in mrežasto razporejene žile.

1. Opiši listno režo in kakšen je njen pomen?

Listne reže so odprtine v spodnji povrhnjici lista. Posamezno režo obdajata dve celici zapiralki, ki režo odpirata in zapirata. Naloga reže je menjava plinov (kisik in ogljikov dioksid) ter izhlapevanje vode.

1. Kateri so preobraženi listi in kakšen je njihov pomen?

Venčni listi pri cvetlicah privabljajo opraševalce in sodelujejo pri razmnoževanju.

Listne vitice pri grahu pomagajo pri vzpenjanju ob opori.

Mesnati listi pri čebuli vsebujejo rezervne snovi.

Listni trni pri kaktusu preprečijo izhlapevanje vode in varujejo pred objedanjem.

Ovijalni listni pecelj pri srobotu so za oprijemanje podlage.

Pasti pri mesojedkah so namenjene lovljenju žuželk, ki dajejo mineralne snovi.

1. V katerih rastlinskih delih si lahko rastline kopičijo rezervne snovi?

Lahko v semenu, plodu, korenini, koreniki, gomolju in čebulici.